Guildford op bank vir Crusaders | Nuus24
Wellington – Die All Black-vleuel Zac Guildford sal straks Saterdag in sy eerste wedstryd speel sedert hy verlede jaar geskors is vir alkoholmisbruik.Die 23-jarige is op die plaasvervangerbank gekies vir die Crusaders se Super-rugbykragmeting met die Highlanders in Dunedin.Sy insluiting, in die plek van Patrick Osborne, is die enigste verandering aan die span wat die Blues laas Vrydag met 19-18 geklop het.Guildford is vir vier wedstryde deur die Nieu-Seelandse rugbyunie geskors ná 'n hewige gedrinkery verlede jaar in November, waartydens hy ’n kroeg naak en bebloed ingestrompel en twee mense aangerand het.Afskoptyd Saterdag in Dunedin is 08:35.So lyk die span:15 Tom Marshall, 14 Sean Maitland, 13 Robbie Fruean, 12 Ryan Crotty, 11 Israel Dagg, 10 Tyler Bleyendaal, 9 Andy Ellis, 8 Kieran Read (kaptein), 7 Matt Todd, 6 George Whitelock, 5 Samuel Whitelock, 4 Tom Donnelly, 3 Ben Franks, 2 Quentin MacDonald, 1 Wyatt Crockett.Plaasvervangers: 16 Corey Flynn, 17 Owen Franks, 18 Luke Romano, 19 Luke Whitelock, 20 Willie Heinz, 21 Adam Whitelock, 22 Zac Guildford.Vir die jongste sportnuus volg Nuus24Sport op Twitter.– Sport24 Lees meer oor: zac guildford | crusaders | highlanders VOLGENDE OP NUUS24X